

**Odborná stáž - vzdelávacia mobilita učiacich sa**

**v programe Erasmus+ 2020 – 2023 v rámci projektu „Nové skúsenosti“**

**Prevádzková prax vo firmách na Cypre v meste Limassol**

**Termín: 17. 09. – 02. 10. 2022**

Dvojtýždňová odborná prax v zahraničných firmách s činnosťou zamerania na IT a elektrotechnický sektor, ktorú zabezpečila sprostredkovateľská organizácia **SHIPCON LIMASSOL LIMITED** sa uskutočnila v termíne **17. 09. 2022 – 02. 10. 2022 pod vedením odborného pedagogického dozoru.**

Zúčastnilo sa jej 10 vybraných žiakov 4. ročníka študijného odboru 2561 M informačné a sieťové technológie a študijného odboru 2675 M elektrotechnika. Žiaci boli vybraní podľa nasledovných kritérií: študijný priemer na polroku školského roka 2022/2023, správanie žiaka, prospech z odborných predmetov, aktivita a motivácia žiaka, odporučenie triednym učiteľom.

**Vybraní účastníci:**

1. **Bartaloš Gabriel – IV. D/ELK**
2. **Biacovský Martin – IV. D/IST**
3. **Bzdušek Ján Michal – IV. C/IST**
4. **Csibrei Roland – IV. B/IST**
5. **Danter Samuel – IV. D/IST**
6. **Kompas Maximilián – IV. B/IST**
7. **Kubiš Martin – IV. D/IST**
8. **Moravčík Matúš – IV. E/ELK**
9. **Morvay Adam – IV. A/IST**
10. **Rušin Krištof – IV. A/IST**

**Sprevádzajúca osoba: RNDr. Miloš Vojtek**

Žiaci boli na mobilitu pripravovaní na pravidelných stretnutiach s organizátormi stáže. Žiaci pracovali v 2 firmách (obe v Limassole) pod odborným vedením lektorov – zamestnancov firiem. Účastníci získali vedomosti, zručnosti a profesionálne kompetencie s ohľadom na potreby zamestnávateľských organizácií v EÚ. Odborná prax bola zameraná na oblasť sieťových informačných technológií (8 žiakov) a oblasť elektrotechniky (2 žiaci) – elektroinštalácie, priemyselná automatizácia.

**Hodnotenie a overenie získaných odborných kompetencií:**

Lektori vo firmách ohodnotili vedomosti a zručnosti účastníkov v dokumente **Monitorovanie a hodnotenie účastníka odbornej praxe**. Sprevádzajúca osoba navrhla na základe hodnotenia lektorov vo firmách hodnotenie, ktoré zapísali do dokumentu **Záznam o uznávaní vzdelávacích výstupov medzinárodných žiackych mobilít**. Hodnotenie sa prenieslo a zohľadnilo v predmete **prax**.

Absolvovaná odborná prax bola žiakom potvrdená v medzinárodnom certifikáte **Europass Mobilita** a v **Certifikáte o absolvovaní odbornej praxe**.

Účastníci si zlepšili svoju sociálnu a profesionálnu komunikáciu v cudzom jazyku. Po skončení pracovnej doby a počas víkendov boli aktivity zamerané na spoznávanie kultúrnych a technických pamiatok v meste Limassol a v jeho okolí.



Realizáciou projektu sme dosiahli vytýčené ciele – absolvovaním odbornej praxe spájať teóriu s praxou, zvýšiť odborné kompetencie účastníkov zahraničnej stáže v oblastiach IKT a elektrotechniky a  zlepšiť možnosť ich uplatnenia sa v ďalšom štúdiu a praxi.